
Prome Minister di Aruba Evelyn Wever-Croes: 


REUNION DI RIJKS MINISTERRAAD: 
DECISION POSPONI PA JANUARI 2022 





Awe 17 di december den Conseho di Minister di Reino, e 
decision pa aproba sosten di likides pa Aruba a keda posponi 
pa siguiente reunion. Motibo di esaki ta condicion adicional cu 
na ultimo momento a wordo poni door di Hulanda. Condicion 
cu ta cay pafo di e palabracionnan actual y cu ta bay contra 
nos Constitucion. 


Durante ultimo luna e ekipo di profesional di Aruba a traha 
incansablemente pa asina logra cumpli cu tur condicion stipula 
conforme palabracion. Pa locual ta e trayecto di landspakket 
Aruba a cumpli grandemente locual ta refleha tambe den 
reporte di esaki door di COHO. 

Lamentablemente locual a wordo exigi di Pais Aruba, na ultimo 
momento ta pa bay di acuerdo pa firma un protocol unda cu 
lo bypass Parlamento di Aruba. Forsando asina Gobierno di 
Aruba pa actua contra constitucion y nos a splica Hulanda cu 
nos no por haci esey. 


RECORTE DI SALARIO 

Adicionalmente, a pesar di varios peticion haci pa Aruba, pa 
bin cu un solucion relaciona cu e recorte di salario di nos 
empleadonan publico, Hulanda a dicidi di no bay di acuerdo cu 


esaki y stipula e recorte aki como un otro condicion. 

Nos Minister Plenipotenciario na Den Haag, sr. Guilfred Besaril 
a protesta contra esaki. 

Pais Aruba ta lamenta e sucedido aki specialmente mirando 
cu Aruba a cumpli cu tur condicion. Un punto enfatisa door di 
Hulanda mes. 

Awor negociacionnan lo sigui pa yega na otro prome cu e 
siguiente reunion, den januari, caminda lo tin oportunidad 
nobo pa yega na acuerdonan fiho cu Hulanda, na bienestar 
di nos pais. Aruba tin tur confiansa den esaki y lo sigui cu e 
colaboracion estrecho y constructivo cu nos madre patria. 


KIKO ESAKI KIERMEN PA ARUBA 

Esaki tin como consecuencia cu e fondonan di pais Aruba ta 
limita. Gobierno a traha riba un plan B, y a informa Parlamento 
di Aruba di esaki e siman aki. A base di e Plan B aki lo por cubri 
tur e debenan. 


Lamentablemente no tin espacio ainda pa por reduci e recorte 
di salario inmediatamente manera ta e peticion di sindicatonan. 
Mientrastanto Gobierno di Aruba ta bolbe extende un invitacion 
na sindicatonan pa dialogo, pa forma un frente uni y mas fuerte. 

Prome minister di Aruba Evelyn Wever-Croes: 


GOBIERNO DI ARUBA TA FELICITA MANCHEBO 
HOTEL 55 AÑA DI ANIVERSARIO 


Prome Minister Evelyn Wever - Croes tabatin e honor di a 
wordo invita door di management di Manchebo Hotel pa forma 
parti di nan celebracion di 55 aña di aniversario. Ademas a 
corta sinta como muestra di apertura di e tienda Red Sail Sport 
cu ta situa na Manchebo. Prome Minister a hiba palabra na e 
ocasion y a felicita e compania y tur empleado cu a haci esaki 
posibel. 





Machebo Hotel ta un hoya Arubiano, pa cual ta sumamente 
orguyoso pa su nivel reconoci mundialmente. Manchebo 
su exito ta e exito di Aruba tambe, pesey ta aprecia e balor, 
trabou duro y logronan di e hotel, dunando danki inmenso pa 
tur contribucion na nos comunidad den transcurso di añanan 
y tambe pa e dedicacion desplega pa sigui eleva e standard/ 
nivel di servicio di Aruba. 


'55 aña no ta un logro chikito. Pa un compania ta exitoso 
esaki ta posibel a traves di esnan cu ta traha dia y anochi y 
compromete nan mes na brinda e mihor experiencia posibel 
pa tur bishitante.’ 


Na un ocasion manera esaki cu ta celebra e di 55 aniversario, 
e ta un momento tambe pa refleha riba e añanan cu a transcuri 
y locual a haci e compania exitoso, manera confiansa y 
durabilidad. 

Sostenibilidad tin di haber cu sobrevivencia, sinembargo 
resiliencia ta e habilidad pa supera e sucesonan inespera. E 
meta di ta sostenibel ta pa prospera, cual Manchebo sigur a 
sa di haci specialmente durante e ultimo 2 añanan. Segun cu 
Aruba ta riba e rumbo pa forma un comunidad mas resiliente, 
Manchebo sigur ta un ehempel, Premier Wever - Croes a 
expresa. 


APERTURA DI TIENDA 

Red Sail Sports tambe ta celebra un logro, un tienda unico aki 
na Aruba y cu ta situa na Manchebo. Pa cual Premier ta gradici 
tur esnan encarga pa habri e boutique aki y pa kere den Aruba 
den tempo bon y menos bon. Ta balora cada persona cu ta 
kere den Aruba y ta haci inversion den un tempo manera cu 
nos ta aden actualmente. 





Concluyendo Prome Minister den nomber di Gobierno di Aruba 
a felicita y desea exito na esnan di Red Sail Sports y henter 
e famia, management, empleadonan y colaboradornan di 
Manchebo cu e bon trabou y dedicacion na e exito di Manchebo 
y pa impacto positivo cu tin riba e industria turistico di Aruba. 

Xiomara Maduro 

Tin hopi decision cu ta dificil v no ta popular 





Den bida cada uno di nos tin cu asumi nos responsabilidad 
Na momento cu pandemia a presenta na maart 2020 como 
Minister encarga cu Finansa v Asuntonan Economico, 
Xiomara Maduro mester a tuma decision pa salba economia v 
e bienestar general di e hende na Aruba. Sigur den e situacion 
си пов pais у mundo henter a һауе confronta cune, по tabata 
decisionnan facil v tampoco popular. 


Na е momento еу mester a scoge pa Aruba у Minister Maduro 
ta consciente di e critica v hasta e menasa cu ta wordo lansa, 
pero si no a tuma decision, awe e panorama lo tabata uno 
completamente diferente v e retorica lo tabata uno di cuestiona 
pakico no a tuma decision pa evita caos na Aruba. 





E esfuersonan di Gobierno di Aruba a wordo гесопосі pa IMF 
den nan rapport na maart ultimo. Gobierno di Aruba a actua 
lihe v cu esaki a vuda scapa bida di hende v comercio den e 
pandemia. Gobierno di Aruba a percura cu mas di 450 mivon 
florin den diferente sosten financiero pa asina por a mitiga e 
efecto riba nos economia. E maneho hiba pa Gobierno di Aruba 
door di a tuma e decisionnan necesario na tempo a percura 
pa e sistema di cuido, economico v fiscal di nos Pais a keda 
intacto. 


E mandatario ta declara cu e no tin problema cu critica pasobra 
esaki ta un derecho di tur, pero asumi responsabilidad v actua 
na bienestar di tur, ta keda e deber di algun. Aruba ta di nos tur 
y ta nos tur mester asumi nos responsabilidad. 

Minister Xiomara Maduro: 
FRACCION DI AVP MESTER TA RESPONSABEL 
Y STOP CU WEGA RIBA E VACATURANAN 


DI 8 MIYON 
Mayoria ta personal na KPA, KIA, Aduana y Bureau 
Rampenbestrijding 


Ultimo dianan nos por a tuma nota cu e fraccion di AVP ta keda 
bruha tera. Minister di Finansa Xiomara Maduro ta informa un 
biaha mas di e 8 miyon na vacatura den Gobierno cu tin den 
Presupuesto 2021. 


E mandatario ta splica cu mayoria di vacatura ta pa personal pa 
Polis, Cuidador di Preso na KIA, Cuerpo di Aduana y Bureau 
Rampenbestrijding. Akita trata di vacatura na departamentonan 
cu tin e responsabilidad den nan man pa locual ta e seguridad 
di nos Pais. Partido AVP ta bin ta cuestiona cu ta yena e 
vacaturanan aki, ta kico AVP kier anto? Pa kita e personanan 
aki for di trabou? Partido AVP kier pa laga e 'ordediensten' 
sin personal nobo? Cu e consecuencia cu esaki lo trece mas 
gasto di overtime. Ademas cu esaki no ta sano pa e personal, 
paso exceso di overtime lo conduci na mas ziektemelding. 


Partido AVP ora di cuestiona y lansa critica riba e vacatura di 
8 miyon, mester papia cla y stop di hunga politica barata cu 
no ta yuda nos pais cu nada. Como gobierno responsabel, 


nos maneho y deber ta pa percura cu e departamentonan vital 
pa seguridad di nos pais ta equipa cu e personal necesario. 
Ademas si bo ta un partido politico responsabel, bo tin cu waak 
pa e pais en general y no bin haci wega cu un situacion serio. 
E actitud di e partido aki ta di condena. Un mensahe cla ta si 
bo no kier yuda, no stroba e gobierno di goberna na un forma 
responsabel na bienestar di nos pais. 














BISTA RIBA 
Finansa Publico 


SPLICACION 8 MIYON NA VACATURA 
DEN ARA 2021 


* Na bureau di ministers a tuma 
13 persona den servicio. 








BISTA RIBA 


Finansa Publico 


SPLICACION 8 MIYON NA VACATURA 
DEN ANA 2021 


Den 2021 te cu Q3 a tuma 132 hende 
na trabou na KPA, KIA, Arumil y BRB.o. 








BISTA RIBA 
Finansa Publico 


SPLICACION 8 MIYON NA VACATURA 
DEN ANA 2021 


Reparticion den Ministerio di Asunto. 


General y Husticia. Aserca a bin un 
klas di 17 persona na Aduana. 














Finansa Publico | SPHCACION 8 MIYON NA VACATURA DEN АЙА 2021 












BISTA RIBA 
Finansa Publico 


SPLICACION 8 MIYON NA VACATURA 
DEN ARA 2021 


в Analisis ta demostra cu tin 55 persona 
menos den Gobierno te cu Q3 di 2021 

MINISTER DI CULTURA A RICIBI THESSALV 
ZIMMERMAN NA SU VEGADA DESPUES DI 
A PARTICIPA NA E CERTAMEN DI 
MISS UNIVERSO 


Aruba a briva den e 10 muhernan mas bunita di mundo 


Diaranson atardi Minister di Cultura, Xiomara Maduro, tabata 
tin e honor di ricibi srta. Thessalv Zimmerman, Miss Universo 
Aruba, na su vegada for di Israel despues di a participa na e di 
70 edicion di Miss Universo. 




































Tabata un merdia caminda emocionnan tabata halto pa cu su 
yegada despues cu Thessaly alogra keda entre e 10 finalistanan 
di e certamen di Miss Universo cu a conta cu participacion di 
no menos cu 80 candidata. E anochi di e certamen aki tabata 
uno unico riba su mes caminda cu Thessaly a sa di sobresali 
ariba un di e tarimanan di beyesa mas grandi di mundo. Mester 
menciona cu e anochi final a conta cu 2.7 miyon di televidente 
cu a scucha Aruba su nomber resona entre e 10 finalistanan. 


Pa Minister Xiomara Maduro, esaki ta un logro grandi pa 
Aruba caminda cu nos como isla chikito, atraves di Thessaly, 
a bira mas conoci rond mundo. Minister Maduro a sigui bisa 
cu Thessaly como persona a sa di demostra cu ora cu bo 
tin disciplina, consistencia, determinacion y mas importante, 
humildad, bo ta logra tur loke cu bo propone bo mes. 


Minister Maduro ta gradici Thessaly pa su tremendo |» 
presentacion na Miss Universo y ta gradici'e pa ta un digno 
representante y embahador di nos Pais. 

Continuacion MINISTER DI CULTURA A RICIBI THESSALY ZIMMERMAN NA SU YEGADA.... 

MINISTER Dangui Oduber 





Turismo y Salubridad Publico 








CELEBRACION DI MANCHEBO BEACH RESORT 


SU 55 ANIVERSARIO, 


RED SAIL SPORTS CU 


INAUGURACION DI UN TIENDA NOBO Y 
RECONOCIMENTO DI EMPLEADONAN 


Diahuebs anochi Minister di Turismo Sr. Dangui Oduber, 
hunto cu colega Prome Minister Evelyn Wever-Croes, tawata 
invitadonan na un celebracion grandi cu a wordo teni na 
Manchebo Beach Resort. E celebracion grandi aki tawata pa 
celebra di 55 aniversario di Manchebo Beach Resort. Tambe 
tawata apertura di un tienda nobo di Red Sail Sports situa den 
lobby di e hotel. Y pa ultimo duna gradicimento na empleado 
nan cu a cumpli 30+ afia den e mundo di turismo. 


A cuminsa e anochi unda Minister Oduber y Prome Minister 
Wever-Croes, hunto cu e Managing Director di Red Sail Sports, 
Mr. Peter de Hoopy su casa, tambe e General Manager (G.M.) 
di Manchebo, Mr. Edgar Roelofs, tabata tin e honor di por a 
corta sinta cora pa asina haci apertura di e tienda di Red Sail 
Sports den e lobby di Manchebo Beach Hotel official. 
Despues а sigui pa celebra е 55 aniversario di Manchebo 
Beach Hotel. Akinan Minister Oduber por a hiba palabra y a 
tuma e oportunidad pa jama Manchebo Beach Hotel danki pa 
ta un partner importante pa Aruba su turismo. A felicita e G.M., 
Mr. Edgar Roeloefs, pa su bunita trabow, tambe e dofio Mr. 
Lukasz Slominski cu a tuma e chance pa cumpra un bunita 
hotel cu ta riba un di e beach nan mas bunita di mundo. 
Minister Oduber tambe a duna un mensahe bunita na tur e 
empleado nan cu ta celebrando mas di 30 afia di servicio 
contribuyendo positivamente na Aruba su turismo. “Boso 
entusiasmo y dedicacion ta uno di remarka. Cada un di boso 
esfuerso a haci cu awe Aruba su turismo ta sigui recupera mas 
fuerte cu nunca”, tawata Minister su palabranan па Manchebo 
su team. 


Pa finaliza e anochi, Minister Oduber hunto cu e Prome 
Minister Wever-Croes y e G.M. di Manchebo, Mr. Roelofs a 
duna reconocimento na e trahadornan cu a cumpli 30* afia di 
aniversario. 








Minister Oduber a mustra su gratitud na e trahadornan cu a 
sa di demostra e berdadero compromiso di e calidad cu ta 
briya den tur locual cu nan a haci pa Aruba como destinacion 
turistico. Tur locual cu boso a logra dentro di e añanan di 
servicio no a sosode sin sacrificio, e dedicacion y entusiasmo 
cu boso a desplega ta algo di admira. Minister Oduber a felicita 
tur e empleadonan pa nan dedicacion y excelente trabounan 
como embahador di nos turismo. 

Turismo ta nos unico pilar economico y ta e driver di nos 
economia. 

MINISTER Rocco Tjon 


Husticia y Asuntonan Social 











Ministerio di Husticia y Asuntonan Social: 


A REUNI CU FEPA, ONDERWIJS INSPECTIE, 
PROYECTO CODIGO DI PROTECCION Y LEY 
COMO TAMBE CENTRO DI CUIDO TOCANTE 
ESTUDIO MBO-SPW3 PA CABESANTENAN DI 
KINDEROPVANG 


Diahuebs mainta durante un reunion hopi informativo, 
caminda varios presentacion a wordo duna door di e diferente 
instancianan presente, Ministerio di Husticia y Asuntonan Social 
a haya un splicacion amplio riba e estudio di MBO-SPW3 pa 
cabesantenan di Kinderopvang. Esaki ta un iniciativa clave pa 
loke ta trata e centronan di kinderopvang, asina percurando pa 
mas siguridad y desaroyo di nos muchanan 





E estudio aki lo wordo duna door di Fundacion Ensefiansa 
pa Aruba (FEPA y lo conta cu acreditacion di Ministerio di 
Ensefiansa y Inspectie Onderwijs Aruba). Director di FEPA, 
sefior Randolph Vrolijk a duna un presentacion, caminda a 
delinea tur e informacion cu ta bay wordo comparti cu esnan 
interesa pa sigui e curso aki. Importante pa nota ta, cu pa bin 
na remarca pa participa na e curso aki, lo mester ta cabesante 
di un creche existente cu un trayectoria di operacion existente. 





E estudio lo conta cu un duracion di maximo dos afia pa 
completa y ta un "Beroeps Begeleidende Leerweg traject 
(BBL)', cual ta ensera e cabesante ta traha y bai scol y ta 
hasi su onderzoeknan den practica. E estudio lo carga cune 
un gasto mensual di AWG 300,- mientras Gobierno di Aruba 
bou di Ministerio di Husticia y Asuntonan Social lo subsidia un 
parti di esaki, den forma di AWG125,-. Tambe ta importante pa 
nota cu si e cabesante por prueba cu cierto competencianan 
rekeri den e estudio ta acredita caba, e lo por bin na remarca 
pa un 'op maat gemaakt traject' cu ta nifica cu e lo por haya 
“vrijstelling” di cierto materianan/modulo. 

Continuacion А REUNI CU FEPA, ONDERWIJS ІМ5РЕСТІЕ.... 














Den cuadro di esaki, a reuni cu 60 cabesante di diferente 
creche cu lo ta participando den e curso aki pa e estudio di 
MBO-SPW3, pa asina comparti e siguiente informacion. 


E puntonan mas importante cu a wordo presenta ta; 


1. Startdatum pa e estudio lo ta diasabra 22 januari 2021 
2. E localidad ta Maria College, banda di SKOA na Playa. 
3. E dianan di les ta: diaranson 7.00pm-9.00pm y diasabra 
9.00am-1.00pm. 
4. Duracion di e estudio ta maximo 2 aña y ta ekivalente na 
EPI y reconoci na Directie 
Onderwijs door di Inspectie di Onderwijs. 
5. Lo aplica e mesun dianan di vakantie cu scol (por wak e 
rooster di scol, exclusief ATV-dagen). 
6. E suma di e estudio den su totalidad ta Awg 300,00pa luna, 
di locual Gobierno di Aruba lo subsidia Awg 125,00. 
7. E participante ta paga e diferencia di Awg 175,00 y esaki ta 
inclui tur material y gasto pa e estudio. 
8. FEPA lo percura pa informa tocante con e pago lo sosode 
mensualmente, ya cu e suma 
di Awg.175,- por varia den e periodonan cu tin vakantie. 
9. Tin un suma di Awg.50,- cu mester paga dia 22 di januari 
2022 di inscripcion y ta 1x so ta 
paga esaki. 
9. Si no ta logra caba e estudio den e maximo 2 afia stipula, lo 
mester paga e subsidio ricibi cu a cubri e gastonan parcialmente 
di e estudio. 
10. Por haya 'vrijstelling' pero cada caso ta individual y cada 
persona mes tin cu haci e 
peticion aki na FEPA y lo tin un proceso y formulario pa 
yena. 
11. Lo haya e manual di estudio (studiegids), rooster, contract 
y informacion general di e 
modulo,pago etc. riba e prome dia di les, pues 22 di januari 
2022. 

MINISTER Guillfred Besaril 








Minister Plenipotenciario 











RECTOR DI UNIVERSIDAD DI ARUBA 
VIOLA HEUTGER A BISHITA MINISTER 
PLENIPOTENCIARIO BESARIL 





Recientemente rector di Universidad di Aruba dr.Viola Heutgera 
haci un bishita di cortesia na Minister Plenipotenciario Guillfred 
Besaril. Tambe presente na e ocacion aki tabata coordinador 
di departamento di Ensefiansa di Arubahuis James уап der 
Linde. 


Durante e combersacion Minister Besaril a bisa di ta contento 
cu Universidad di Aruba a crece pa loke ta trata cantidad di 
facultad y studiante y tambe di mira e frutonan di cooperacion 
manera cu ta e caso cu Universidad di Leuven. Rector 
Heutger a menciona cu sigur esaki ta positivo y tambe e otro 
cooperacion cu Universidadnan y Hogescholen na Hulanda. 
Esaki hustamente tambe ta parti di su bishita na Hulanda pa mira 
unda por expande cooperacion of inicia cooperacionnan nobo. 
Tur esaki segun dr. Heutger ta pa eleva e nivel di Universidad 
di Aruba pa studiantenan local pero tambe pa studiantenan 
internacional. Rector Heutger a duna un presentacion cortico 
di tur e facultadnan na Univesidad di Aruba y a amplia riba e 


diferente meta y retonan pa e siguiente afianan. Dr. Heutger a 
mustra riba diferente aspecto di Universidad di Aruba cu mester 
mas atencion manera por ehempel riba e parti di investigacion. 


Minister Besaril y dr. Heutger a intercambia pensamento riba 
e situacion di studiantenan Arubiano na Hulanda. Unda e 
aspecto di preparacion ta crucial. Aki Minister Besaril a bisa cu 
Arubahuis pa e ultimo afianan ta hungando un rol importante 
den e preparacion di nos studiantenan. Esaki pa medio di 
encuentronan na Aruba y online na unda ta tene charla y 
workshops riba diferente topico importante. 


Na final di e combersacion ameno Minister Besaril a bisa 
rector Heutger cu semper Universidad di Aruba por conta riba 
cooperacion di Arubahuis. 


Dr. Heutger a keda nombra como Rector di Universidad di 
Aruba dia 1 di juli ultimo como susesor di sr. Glenn Thodé. 

Departamento di Salud Publico: 


UPDATE 17 DI DECEMBER 2021 


Segun resumen di awe 17 persona a recupera y un total di 
35 caso nobo di COVID-19 a keda registra di cual 5 ta no- 
residente. E cifranan aki ta representa un 'Positivitv rate' bou 
di nos residentenan di 2596. 

E cantidad di casonan activo di COVID-19 pa awe ta 247 y 
cantidad di fayecidonan relaciona cu COVID-19 a aumenta na 
180, forsa na famia di e fayecidonan. Datos ta ilustra casonan 






nobo di COVID cu un averahe semanal di 27 caso pa dia y un 
averahe di 'positivity rate' semanal di 1890 pa dia. 


Actualmente na Aruba tin 5 persona interna debi na COVID 
di cual den ICU tin 3 persona y riba piso general tin 2. Na 
Colombia tin actualmente 6 persona den ICU y ninguno (0) 
riba piso general. 












NO-RESIDENTE 

5 

Activo 247 214 33 
Positivo 16751 15099 1652 

Vacuna 84179 - 8 

ЫСЫ 5 ЕЕЕ : 

ICU 9 Б a 

D VG Patients who have died as a result of Covid-19 after 1 July, 2021 

Felz Fn di Siman! 


PEES 





NoriciA DI GOBIERNO 








